
Pályamunka címe: Közlekedési agresszió megjelenése
Dolgozatomban a közlekedés során megjelenő agressziót, agresszív viselkedéseket mutatom be. A Tudományos Diákköri dolgozatomat 7 nagyobb fejezetre osztottam fel, amelyekben részletesen mutatom be a témámat. A bekezdésben röviden bemutatom, hogy napjainkban a közlekedés és a világunk fejlődése milyen hatással lehet ránk, és elveszi a figyelmünket így ez nehézséget és feszültséget generálhat. Ezt követően bemutatom az agresszív viselkedést és kutatókat, hogyan vélekedtek a tudósok, kutatok róla. Fontosnak tartottam az elején kitérni arra, hogy mi az agresszió és hogy milyen kutatásokat végeztek az ismertebb kutatók. A továbbiakban a deviáns viselkedéseket bemutatom és hogy országunkban milyen arányban jelennek meg. Szinte mindegyik devianciában ott rejlik az agresszió. Az ember ezzel próbálja kimutatni, hogy ő milyen erős,, felsőbbrendű” a többinél. A viselkedések, betegségek bemutatása után, bemutatom az ember-jármű-környezetet röviden, majd a közlekedési formákat, és azt, hogy hogyan jelenhet meg ezeknél az agresszió. A közlekedési formáknál a szabályozást is figyelembe vettem, amely részletesen megfogalmazza milyen szabályok vonatkoznak a gyalogosokra, kerékpárosokra,… stb. A különböző közlekedési formák bemutatása után kitértem arra, hogyan jelenik meg ezekben az agresszivitás és hogyan tapasztalhatjuk. Arra is kitértem, hogy az agresszió, milyen ,,feltételekhez” köthető. A dolgozatom készítése során szerencsém volt egy interjút készíteni a Közlekedési Alkalmassági és Vizsgaközpont munkatársával, aki bemutatta munkáját, és fontosságát annak, hogy miért kell teszteket készíteni azokkal, akik balesetet okoztak, vagy a vezetői engedély elvételét rendelték el. Kifejtettem véleményemet arról, hogy miért is lehetünk idegesek, agresszívak a közlekedésünk során. Megoldásokat és példákat is hoztam fel ebben a fejezetben, hogyan lehetne ,,lelkileg” felkészíteni a közlekedési szituációkra a friss vezetői engedélyt megszerzőket. Az utolsó fejezet a saját kérdőívem által készült kutatásomról szól. A kérdőívet kitöltőket megkérdeztem arról, miként és milyen gyakran tapasztalják az agressziót, és hogyan történtek velük meg ezek a helyzetek.



